ફૂટપાથ પર વાહન પાર્ક કરતા પહેલા હવે ખાસ વિચારજો. ફૂટપાથ પર વાહન પાર્કિંગને કોગ્નિઝેબલ ગુનો ગણીને અહીં વાહન પાર્ક કરનારાઓ સામે ગુનો દાખલ કરવાની કવાયત હાથ ધરવામાં આવી છે. સુપ્રીમ કોર્ટે રચેલી એન્વાયરમેન્ટ પોલ્યુશન કંટ્રોલ ઓથોરિટી (EPCA)એ સેન્ટ્રલ પોલ્યુશન કંટ્રોલ બોર્ડ (CPCB) સાથે મળીને નવો એક્શન પ્લાન તૈયાર કર્યો છે. જો તેમના સૂચનોનો અમલ કરવામાં આવશે તો ફૂટપાથ પર વાહન પાર્ક કરનારાઓને કડક સજા થઈ શકે તેમ છે.